wickkiey/tamil-wikipedia-chunked huggingface dataset:
# உபதீசன்

**உபதீசன்** ஆரிய இளவரசனான விசயன் என்னும் இலங்கை மன்னனின் புரோகிதரும், பிரதான அரசாங்க அமைச்சனும் ஆவான். உபதிஸ்ஸ நுவர எனும் பெயரில் ஒரு நகரத்தைக் கட்டி அதற்குத் தன் பெயரையே சூட்டிக்கொண்டான்.  
உபதீசன் இளவரன் விஜயனின் இறப்பின் பின்பாக சிறிது காலம் ஆட்சியில் இருந்தான். விஜயனுக்கு வாரிசுகள் இன்மையால் தென்னிந்தியாவில் இருந்து பண்டுவாசுதேவன் வரவழைக்கப்பட்டான். உபத்திஸ்ஸன் ஒரு சாலிக்கிராம பிராமணன் (Saaligrama Brahamin) என ஹம்பிர்ய் வில்லியம் கோட்ரிங்கன் (Humphry William Codrington) எழுதியுள்ள "இலங்கையின் சுருக்கமான வரலாறு" எனும் நூலில் குறிப்பிடப்பட்டுள்ளது.
# ரிச்சர்ட் லயனல் ஸ்பிட்டெல்

**ரிச்சர்ட் லயனல் ஸ்பிட்டெல்** (*Richard Lionel Spittel*, டிசம்பர் 9, 1881 – செப்டம்பர் 3, 1969) என்பவர் இலங்கையின் பரங்கி இனத்தைச் சேர்ந்த மருத்துவரும், எழுத்தாளரும் ஆவார். இலங்கை வேடுவ சமூகத்தைப் பற்றிய இவரது ஆய்வுகள் குறிப்பிடத்தக்கவை ஆகும்.
# ரிச்சர்ட் லயனல் ஸ்பிட்டெல்

## கல்வியும் பணியும்

இலங்கையின் தெற்கே தங்காலையில் மரு. பிரெடெரிக் ஜோர்ஜ் ஸ்பிட்டெல் என்பவருக்கும், சீலியா ஜான்சு என்பவருக்கும் பிறந்த ரிச்சர்ட் ஸ்பிட்டெல் கொழும்பு றோயல் கல்லூரியில் கல்வி கற்று பின்னர் இலங்கை மருத்துவக் கல்லூரியில் மருத்துவக் கல்வி கற்று 1905 ஆம் ஆண்டில் அறுவை மருத்துவராகப் பட்டம் பெற்று வெளியேறினார். பின்னர் அவர் அரச மருத்துவப் பணியில் சேவையாற்றினார். 1906 ஆம் ஆண்டில் உயர்கல்விக்காக இங்கிலாந்து சென்றார். 1909 இல் FRCS பட்டம் பெற்று 1910 ஆம் ஆண்டில் திரும்பினார்.  
கொழும்பு பொது மருத்துவமனையில் அறுவை மருத்துவராக பணியில் அமர்ந்தார். இலங்கை மருத்துவக் கல்லூரியில் பேராசிரியராகவும் பணியாற்றிய பின்னர் 1935 ஆம் ஆண்டில் இளைப்பாறினார். இளைப்பாறிய பின்னர் மருத்துவ ஆலோசகராகப் பணியாற்றினார். 1942 ஆம் ஆண்டில் இவர் மருத்துவத்தில் ஆற்றிய சேவைக்காக பிரித்தானிய அரசு 1942 ஆம் ஆண்டில் Commander of the Order of the British Empire பட்டத்தையும், 1950 இல் Companion of the Order of St Michael and St George பட்டத்தையும் வழங்கிக் கௌரவித்தது. பிரித்தானிய மருத்துவக் கழகத்தில் உறுப்பினராக இருந்த இவர், அதன் இலங்கைக் கிளைக்கு 1940 முதல் 1946 வரை தலைவராக இருந்தார். இலங்கை டச்சு பரங்கியர் ஒன்றியத்தின் தலைவராக 1936 முதல் 1938 ஆம் ஆண்டு வரை சேவையாற்றினார்.
# ரிச்சர்ட் லயனல் ஸ்பிட்டெல்

## எழுத்தாளர்

இயற்கை-விரும்பியான இவர், இலங்கையின் காடுகளுக்குப் பல முறை பயணம் மேற்கொண்டு, இலங்கையின் பழங்குடிகளான வேடுவர் பற்றிப் பல ஆய்வுகளை மேற்கொண்டு, புதினங்கள், கவிதைகள், மற்றும் ஆய்வு நூல்களை எழுதி வெளியிட்டார்.
# ரிச்சர்ட் லயனல் ஸ்பிட்டெல்

## ஆக்கங்கள்

### புதினங்கள்

- Savage Sanctuary
- Vanished Trails
- Wild White Boy
- Where the White Sambhur Roams
- Brave Island
# ரிச்சர்ட் லயனல் ஸ்பிட்டெல்

## ஆக்கங்கள்

### ஏனையவை

- Wild Ceylon
- Far-off things
# ரிச்சர்ட் லயனல் ஸ்பிட்டெல்

## கவிதை நூல்கள்

- Leaves of the Jungle
# ரிச்சர்ட் லயனல் ஸ்பிட்டெல்

## மருத்துவ நூல்கள்

- A Basis of Surgical Ward Work
- Framboesia Tropica
- Essentials of Surgery
# சேரந்தீவம்

; the photographer was initially unaware of the Pileated Woodpecker flashing through.]]
**சேரந்தீவம்** (சேரந்தீபிட்டி, *Serendipity*) என்பது ஆகூழின்பம் அல்லது எதிர்பாராத நன்மை என்னும் பொருள் தரும் இட்டுக்கட்டப்பட்ட ஆங்கிலச்சொல்லின் தமிழ் வடிவம் ஆகும். மொழிபெயர்க்கக் கடினமான பத்து ஆங்கிலச்சொற்களில் ஒன்றாக கருதப்படும் இந்தச் சொல் 1754ல் ஒரேசு வால்போல் என்பவரால் இட்டுக்கட்டப்பட்டது. தன் நண்பருக்கு எழுதிய கடிதத்தில் தற்செயலாகத் தான் கண்டுபிடித்தது ஒன்றைப் பற்றி விவரிக்கும்போது *சேரந்தீவின் மூன்று இளவரசர்கள்* என்ற பாரசீக விந்தைக்கதையைக் குறிப்பிட்டு எழுதினார். இந்த இளவரசர்கள் எப்போதுமே தற்செயலாகவோ அல்லது மதிநுட்பத்தாலோ தாங்கள் தேடாமலேயே எதையாவது கண்டுபிடித்துக் கொண்டே இருப்பார்கள், என்று அவர் எழுதினார்.  
சேரந்தீவம் அல்லது தற்செயலாகக் கண்டுபிடிப்பது என்ற கருத்து அறிவியல் வரலாற்றில் அடிக்கடி நடப்பதுதான். 1928ல் அலெக்சாண்டர் பிளெமிங் பெனிசிலினைக் கண்டுபிடித்ததும், 1945ல் பெர்சி ஸ்பென்சர் நுண்ணலைத் தணலடுப்பைக் கண்டுபிடித்ததும் இவ்வாறான தற்செயலான நிகழ்வுகள்தாம்.
# சேரந்தீவம்

## வேர்ச்சொல் அல்லது சொற்பிறப்பியல்

இந்தச் சொல் ஆங்கிலத்தில் முதன்முறையாக ஒரேசு வால்போல் தம் நண்பருக்கு எழுதிய கடிதத்தில்தான் தோன்றியது. அவர் அதைப் பாரசீக மொழியிலிருந்த சேரந்தீவத்தின் மூன்று இளவரசர்கள் என்ற கதையில் பாரசீகச்சொல்லான சேரந்தீப் என்ற சொல்லிலிருந்து எடுத்ததாகச் சொன்னார். பாரசீக மொழியில் சேரந்தீப் என்ற சொல் அப்போது சிலோன் என்று அழைக்கப்பட்ட இலங்கையைக் குறித்தது. இது தமிழ் மொழிச் சொல்லான *சேரளந்தீவு* அல்லது சமக்கிருதச் சொல்லான *சுவர்ணத்வீபா* அல்லது பாரசீக மொழிச் சொல்லான *ஸரந்தீப்* என்பவற்றில் ஒன்றிலிருந்து வந்த சொல்லாகக் கருதப்படுகிறது. வரலாற்றில் பண்டைய இலங்கையின் சில பகுதிகள் நெடுங்காலம் தமிழ் அரசர்களின் ஆட்சியின் கீழிருந்தன. இந்தியாவின் கேரள மாநிலத்தைப் பழங்காலத்தில் ஆண்ட தமிழ் மன்னர்களான சேர அரசர்கள் பெயரிலிருந்தும், *தீவு* அல்லது *தீவம்* அல்லது *தீபம்* என்ற சொல் இலங்கையைப் போன்ற நீர் சூழ்ந்த நிலப்பகுதியைக் குறிக்கும் என்பதாலும், சேரர்களின் ஆட்சியின் கீழிருந்த தீவுப்பகுதியை *சேரந்தீவு* என்று அழைத்ததால் அரபு வணிகர்களும் *ஸரந்தீப்*என்று அழைத்தார்கள்.
# சேரந்தீவம்

## அறிவியலிலும் தொழில்நுட்பத்திலும்

பல சிந்தனையாளர்கள் அறிவியலில் ஆகூழ் அல்லது அதிர்ஷ்டத்தின் தாக்கம் பற்றிக் கருத்துரைத்திருக்கிறார்கள். வால்போல் இந்தச் சொல்லை ஆக்கியபோது குறிப்பிட்ட ஒரு கருத்தைத் தற்கால உரையாடல்களில் அடிக்கடி மறந்து விடுகிறோம். அதாவது சிதறிக் கிடக்கும் வெவ்வேறு தரவுகளைக் கோர்த்துப் பயனுள்ள புதிய முடிவுக்கு வருவதற்கான மதிநுட்பம் அல்லது கூர்மையான அறிவின் தேவையையும் மூன்று சேரந்தீவு இளவரசர்கள் கதையைப்பற்றிச் சொன்னபோது வால்போல் குறிப்பிட்டிருக்கிறார். அறிவியல் நெறியும், அறிவியலாளர்களின் மதிநுட்பமும், இது போன்ற பல்வேறு வகைகளில் தற்செயலாகக் கண்ணுக்குப் படுபவற்றைப் பயன்படுத்திக் கொண்டு புதியவற்றைக் கண்டுபிடிக்கத் துணை புரிகின்றன.
# சேரந்தீவம்

## வணிகத்திலும் சூழ்வினைத்திறத்திலும்

எம். ஈ. கிரேப்னர் எதிர்பாராமல் கிடைக்கும் சேரந்தீவ லாபத்தை ஒரு புதிய வணிகநிறுவனத்தை வாங்கும் தறுவாயின்போது நிகழக்கூடியதாக விவரிக்கிறார். இரு நிறுவனங்கள் தனித்தனியே ஈட்டிய லாபத்தைவிட அவை ஒன்றாக இணைந்த பின் ஒத்திசைவால் விளையும் கூட்டாற்றலால் பன்மடங்கு லாபத்தை ஈட்டக்கூடும். இது முற்றிலும் எதிர்பாராதது. இகுஜிரோ நோனாகா தன் ஆய்வுக்கட்டுரையில் புத்தாக்கத்தில் சேரந்தீவத்தன்மையைப் பற்றி மேலாளர்கள் நன்குணர்ந்துள்ளார்கள் என்றும், ஜப்பானிய நிறுவனங்களின் வெற்றிக்குக் காரணம் அவை வெறுமனே தகவல்களை அலசி ஆய்ந்து நுட்ப அறிவைப் படைப்பதைத் தவிர்த்து விட்டு ஒரு நிறுவனத்தில் உள்ள பணியாளர்களின் எழுத்தில் வராத, தனி மனிதர்களின் உள்ளுணர்வுகள், உள்ளறிதல்கள், முன்னுணர்வுகளைத் திறந்துவிட்டு அவற்றை நிறுவனம் முழுதிற்கும் பயனுள்ளதாக மாற்றும் திறமையால்தான் என்கிறார்.  
சேரந்தீவம் என்பது ஒரு சூழ்வினைத்திறப்பயன் என்றும் அதனால் ஒரு நிறுவனம் தனது படைப்பாற்றலைத் திறக்க முடியும் என்று கூறுகிறார்கள் நேப்பியரும் வோங்கும் (2013).  
சேரந்தீவம் என்பது போட்டியாளர் பற்றிய உளவு தொடர்பான ஒரு முக்கியக் கோட்பாடு ஏனெனில் நம் பார்வைக்குப் படாதவற்றைத் தவிர்க்க உதவும் கருவிகளில் அதுவுமொன்று.
# சேரந்தீவம்

## பயன்கள்

சமூகவியலாளர் ராபர்ட் மெர்ட்டன் தனது "சமூகக் கோட்பாடும் சமூகக் கட்டமைப்பும்" (*Social Theory and Social Structure*, 1949) என்ற நூலில் "சேரந்தீவப் பாங்கு" என்பது எதிர்பாராத, முரண்பட்ட, சூழ்வினைத்திறனுள்ள தரவுகளைக் கவனித்து அதைப் புத்தம்புதுக் கோட்பாடுகளை உருவாக்குவதற்கோ அல்லது நடைமுறையில் இருக்கும் கோட்பாடுகளை விரிவாக்குவதற்கோ வாய்ப்பாகப் பயன்படுத்துவது பொதுவாக எல்லோரும் செய்வதுதான் என்கிறார். இவரது கருத்துகளை அடிப்படையாகக் கொண்டு ஆன்செல் ஸ்ட்ரௌசும் பார்னி கிலேசரும் எழுதிய நங்கூரக் கோட்பாடு (*Grounded Theory*) என்ற நூலில் சேரந்தீவம் ஒரு சமூகவியல் செயல்முறையாகவே அறியப்படுகிறது. ராபர்ட் மெர்ட்டன், எலினார் பார்பருடன் இணைந்து எழுதிய "சேரந்தீவத்தின் பயணங்களும் சாகசங்களும்" (*The Travels and Adventures of Serendipity* என்ற நூலில் சேரந்தீபிட்டி (சேரந்தீவம்) என்ற சொல் படைக்கப்பட்டதிலிருந்து அந்தச் சொல்லின் தோற்றத்தையும் பயன்களையும் வரலாறாக வரைகிறது. நூலின் துணைத்தலைப்பு “இது சமூகவியலின் சொற்பொருளியல் மற்றும் அறிவியலின் சமூகவியல் பற்றிய ஆய்வு” என்று குறிப்பிடுகிறது. மேலும் திட்டமிட்ட சோதனைகளின் மூலம் கண்டுபிடிக்கும் அறிவியல் நெறி போல சேரந்தீவம் என்பதும் ஓர் அறிவியல் ”வழிமுறை” என்ற கருத்தை முன் வைக்கிறது.
# மிடில் கிளாஸ் மாதவன்

**மிடில் கிளாஸ் மாதவன்** (*Middle Class Madhavan*) 2001 இல் வெளியான காதல் மற்றும் நகைச்சுவை கலந்த ஓர் தமிழ்த் திரைப்படமாகும். டி. பி. கஜேந்திரன் இயக்கிய இத்திரைப்படத்தில் பிரபு, அபிராமி, வடிவேலு,விவேக், விசு, டெல்லி கணேஷ் போன்றோர் முன்னணி கதாபாத்திரத்தில் நடித்திருந்தனர். தினா இசையமைப்பில் கவிஞர் வாலி பாடல்களை எழுத வெளியான திரைப்படமாகும். இத்திரைப்படத்தின் வெற்றியை தொடர்ந்து இது தெலுங்கில் மறுஆக்கம் செய்யப்பட்டது.
# மிடில் கிளாஸ் மாதவன்

## நடிகர்கள்

- பிரபு - மாதவன்
- அபிராமி - அபிராமி
- வடிவேலு - குழந்தைவேலு
- விவேக் - மணிமாறன்
- விசு
- டெல்லி கணேஷ்
- ரேவதி சங்கரன்
- இராதிகா சௌத்ரி
- தாரிணி
- சியாம் கணேஷ்
- கண்ணையா - குழந்தைவேலுவின் அப்பாவாக
- சண்முகசுந்தரி - குழந்தைவேலுவின் அம்மாவாக
- காகா இராதாகிருஷ்ணன் - மணிமாறனின் தாத்தா
- ஜோதிலட்சுமி - மணிமாறனின் பாட்டி
- டி. பி. கஜேந்திரன் - அவராகவே (சிறப்புத் தோற்றம்)
# மிடில் கிளாஸ் மாதவன்

## பாடல்கள்

| 1 | *என் சக்சஸ் தெரியாதா* | ஹரிணி |  |
| --- | --- | --- | --- |
| 2 | *அம்மா அம்மா* | ஸ்ரீநிவாஸ், ஹரிணி |  |
| 3 | *அம்மம்மா தாங்காது* | ஹரிஹரன், சுஜாதா |  |
| 4 | *பக்கம் நிக்கும் நிலா* | மனோ, அனுராதா ஸ்ரீராம், புஷ்பவனம் குப்புசாமி |  |
| 5 | *மாப்பிள்ளை ஒட்ட* | மலேசியா வாசுதேவன், ரேவதி சங்கரன், சுவர்ணலதா | } |
# பிரான்சுவா கௌட்டியே

**ஃபிரங்க்கோயிஸ் கௌட்டியர்** (François Gautier) 1959 ஆம் ஆண்டு பிரான்சில் பிறந்த எழுத்தாளர் மற்றும் பத்திரிக்கையாளர். தமது 19 ஆம் வயதில் இந்தியாவிற்கு வந்த இவர் இந்தியாவில் வசித்து இந்தியப்பெண்ணை மணந்தவர்.  
த நியூ இந்தியன் எக்ஸ்பிரஸ், அவுட்லுக், த பயனீர் முதலான பல பத்திரிக்கைகளில் எழுதி வருபவர்.. இந்து மக்களின் நலன்களுக்காக ஊடகங்களில் எழுதுபவர்.
# திருவெண்காடு சுவேதாரண்யேசுவரர் கோயில்

| புராண_பெயர் = ஆதிசிதம்பரம், திருவெண்காடு, சுவேதாரண்ய க்ஷேத்திரம்
| தேவநாகரி =
| சமசுகிருதம் =
| ஆங்கிலம் =
| மராத்தி =
| வங்காளம் =
| சீனம் =
| மலாய் =
| வரிவடிவம் =  
| ஊர் = திருவெண்காடு
| மாவட்டம் =மயிலாடுதுறை
| மாநிலம் = தமிழ்நாடு
| நாடு =  
| மூலவர் = சுவேதாரண்யேஸ்வரர்
| உற்சவர் =
| தாயார் = பிரமவித்யாம்பிகை
| உற்சவர்_தாயார் =
| விருட்சம் = வடவால், கொன்றை, வில்வம்
| தீர்த்தம் = முக்குளம் (சூரிய, சந்திர, அக்கினி தீர்த்தங்கள்)
| ஆகமம் =
| திருவிழாக்கள் =  
| பாடல்_வகை = தேவாரம், திருவாசகம்
| பாடியவர்கள் = சம்பந்தர்,அப்பர், சுந்தரர், மாணிக்கவாசகர்  
| கட்டடக்கலை =
| கோயில்கள் =
| மலைகள் =
| நினைவுச்சின்னங்கள் =
| கல்வெட்டுகள் = புராதன தமிழ், கிரந்த மொழிக் கல்வெட்டுகள்
- படிப்பில் மனம் ஈடுபடாத மாணவ மாணவிகள் இத்திருத்தல புதனைத் தரிசனம் செய்வது பரிகாரமாகக் கூறப்படுகின்றது.
# உத்தரப் பிரதேச சட்டப் பேரவை

**உத்தரப் பிரதேச சட்டப் பேரவை**, உத்தரப் பிரதேசத்தில் சட்டம் இயற்றும் இரு அமைப்புகளில் ஒன்று. இதை *உத்தரப் பிரதேச விதான் சபா (இந்தி: उत्तर प्रदेश विधान सभा)* என்று அழைக்கின்றனர். சட்டப் பேரவையை கீழ்சபை என அழைக்கின்றனர். (மற்றொரு அமைப்பை உத்தரப் பிரதேச சட்ட மேலவை என்று அழைக்கின்றனர்.) சட்டப்பேரவையில் மொத்தமாக 403 உறுப்பினர்கள் தேர்தெடுக்கப்படுவர். 403 தொகுதிகளிலும் தொகுதிக்கு ஒருவராக தேர்ந்தெடுக்கப்படுவார். மக்கள் வாக்கெடுப்பின் மூலம் தேர்தல் நடத்தப் பெறும். முன்பு ஆங்கிலோ இந்தியர் ஒருவர் ஆளுநரால் நியமிக்கப்படுவார்.  
சனவரி 2020 இல், 104வது அரசியலமைப்புத் திருத்தச் சட்டம், 2019 மூலம் இந்தியாவின் நாடாளுமன்றம் மற்றும் மாநிலச் சட்டமன்றங்களில் ஆங்கிலோ-இந்தியர்களுக்கு ஒதுக்கப்பட்ட இடங்கள் இரத்து செய்யப்பட்டன.
# உத்தரப் பிரதேச சட்டப் பேரவை

## சட்டப் பேரவைத் தொகுதிகள்
| 348 | நிசாமாபாத் |  |
| 349 | பூல்பூர் |  |
| 350 | தீதாரகஞ்சு |  |
| 351 | லால்கஞ்ச் |  |
| 352 | மேஹநகர் |  |
| 353 | மதுபன் |  |
| 354 | கோசி |  |
| 355 | முகமதாபாத் |  |
| 356 | மவு |  |
| 357 | பேல்தரா |  |
| 358 | ரசரா |  |
| 359 | சிகந்தர்பூர் |  |
| 360 | பேபனா |  |
| 361 | பலியா நகர் |  |
| 362 | பான்சடி |  |
| 363 | பைரியா |  |
| 364 | பத்லாபூர் |  |
| 365 | ஷாகஞ்சு |  |
| 366 | ஜவுன்பூர் |  |
| 367 | மல்ஹனி |  |
| 368 | முங்கரா |  |
| 369 | மச்லிஷஹர் |  |
| 370 | மரியாஹு |  |
| 371 | சஃப்ராபாத் |  |
| 372 | கேராகத் |  |
| 373 | ஜக்னியா |  |
| 374 | சைத்பூர் |  |
| 375 | காசீபூர் |  |
| 376 | ஜங்கீபூர் |  |
| 377 | ஜஹுராபாத் |  |
| 378 | முகமதாபாத் |  |
| 379 | சமானியா |  |
| 380 | முகலசராய் |  |
| 381 | சகலடிஹா |  |
| 382 | சையதராஜா |  |
| 383 | சகியா |  |
| 384 | பிந்த்ரா |  |
| 385 | அஜகரா |  |
| 386 | ஷிவபூர் |  |
| 387 | ரோஹனியா |  |
| 388 | வாராணசி வடக்கு |  |
| 389 | வாராணசி தெற்கு |  |
| 390 | வாராணசி |  |
| 391 | சேவாபூர் |  |
| 392 | பதோகி |  |
| 393 | ஞான்பூர் |  |
| 394 | அவுராய் |  |
| 395 | சான்பே |  |
| 396 | மிர்சாபூர் |  |
| 397 | மஜவான் |  |
| 398 | சுனார் |  |
| 399 | மரிஹன் |  |
| 400 | கோராவல் |  |
| 401 | ராபர்ட்ஸ்கஞ்சு |  |
| 402 | ஓபரா |  |
| 403 | துத்தீ |  |
# பிரம்மக் கமலம்

**பிரம்ம கமலம்** அல்லது **நிஷகாந்தி** (*Epiphyllum oxypetalum*) என்பது வருடத்திற்கு ஒரு முறை மட்டுமே இரவில் மலரக்கூடிய அபூர்வ வகை மலர் பூக்கக்கூடிய தாவரமாகும். இது கள்ளி இனத்தைச் சேர்ந்த செடியாகும். இதன் வெண்ணிறம் கொண்ட மலரானது, மூன்று விதமான இதழ்களைக் கொண்டு அழகாக இருக்கும். இந்த மலரானது பொதுவாக சூலை மாதத்தில் இரவில் மலர்ந்து சில மனிநேரங்களில் குவிந்துவிடும்.  
இத்தாவரம் தென் அமெரிக்காவின், மெக்சிக்கோ காடுகளைக் பிறப்பிடமாக கொண்டது. அங்கிருந்து இது உலகமெங்கும் பரவியுள்ளது. இது பரவிய இடங்களில் இதைச்சுற்றி உள்ளூர் தொன்மங்களும் முளைத்துள்ளன. இலங்கையில் இது சொர்க்கத்தின் பூ என்று அறியப்படுகிறது. புத்தருக்கு அஞ்சலி செலுத்த விண்ணுலகினர் மண்ணுலகில் பூவாக வருவதாக அவர்கள் கருதுகின்றனர். ஐரோப்பாவிலும், ஐக்கிய அமெரிக்காவிலும் பெத்லகேமின் நட்சத்திரம் என்று இது அறியப்படுகிறது. ஏசு பிறந்தபோது அவரைக் காண வந்த மூன்று அரசர்களுக்கு வழிகாட்டிய நட்சத்திரங்களின் குறியீடாக இதை அவர்கள் பார்க்கின்றனர்.  
இது தமிழ்நாட்டிலும் பரவலாக வளர்கிறது. இது கள்ளி இனத்தைச் சேர்ந்ததால் இதன் தண்டை வெட்டி வைத்தாலே இது வளரக்கூடிய தன்மை கொண்ட செடி ஆகும்.
# பொன்சி முறைமை

**பொன்சி முறைமை** (*Ponzi scheme*) ஓர் செயலர், தனிநபரோ அமைப்போ, தனது சேமிப்பாளர்களுக்கு தனது இலாபத்திலிருந்து இல்லாது, புதியதாக சேர்கின்ற சேமிப்பாளர்களின் பணத்தைக் கொண்டு, பணத்தைத் திருப்பும் மோசடியான முதலீட்டு முறையாகும். இத்தகைய பொன்சி இரக செயலர்கள் பொதுவாக புதிய சேமிப்பாளர்களை, குறைந்த காலத்தில் மிகவும் கூடுதலான அல்லது வழக்கத்திற்கு மீறியதாக, கூடுதல் முதலீட்டு ஆதாயம் தருவதாக தூண்டுவார்கள்.  
முதலில் சட்டத்திற்குட்பட்ட வணிகமாக துவங்கினாலும் திட்டம் எதிர்பார்த்த ஆதாயங்களைத் தரவியலாத நேரத்தில் பொன்சி முறையிலானதாக மோசடிக் கூறுகளுடன் மாறக்கூடும். துவக்கம் எப்படி இருப்பினும் கூடிய ஆதாயம் தர புதிய முதலீட்டாளர்களின் தொடர்ந்த பணவரவு தேவையாயிருக்கும்.  
1920களில் இத்தகைய முறையை பயன்படுத்திப் புகழ்பெற்ற சார்லசு பொன்சியின் பெயரில் இவ்வகை ஏமாற்று அறியப்படுகிறது. இத்தகைய கருத்துரு 1844இல் வெளியான சார்லஸ் டிக்கின்ஸ் புதினமான *மார்ட்டின் சூசுலெவிட்*டிலும் 1857 ஆண்டு புதினம் *லிட்டில் டோர்ரிட்*டிலும் விவரிக்கப்பட்டிருந்தாலும் நிஜ உலகில் பொன்சி தான் இவ்வாறு செயல்படுத்தி மிகப்பெரும் பணத்தை ஈட்டினார். பொன்சியின் திட்டத்தில் பன்னாட்டு அஞ்சல் சீட்டுக்களை தள்ளுபடியில் வாங்கி முகமதிப்பிற்கு விற்று இலாபம் ஈட்டுவதாக இருந்தது; ஆனால் விரைவிலேயே முதலீட்டாளர்களின் பணத்தைக் கொண்டு துவக்க கால முதலீட்டாளர்களுக்கு பணம் திருப்ப முனைந்தார்.
# சேத்தக்

**சேத்தக் (Chetak)** (சேட்டக், சேடக்), மகாராணா பிரதாப் சிங்கின் போர்க்குதிரை. ஜூன் 21, 1576 அன்று நடைபெற்ற போரில் இக்குதிரையின் பங்கு மகத்தானது. இக்குதிரை கதியாவாரி எனும் வகையைச் சேர்ந்தது. அக்பரின் படைக்கு தலைமை தாங்கி ராஜபுத்திர மன்னன் ராஜா மான்சிங், மாவீரர் என்று தமது வீரத்திற்காகவும் நாட்டுப்பற்றிற்காகவும் வர்ணிக்கப்பட்ட மகாராணாவை எதிர்த்து ஹால்டிகாட் எனும் இடத்தில் போரிட்டதில் தோற்கடிக்கப்பட்ட மகாராணாவை, தான் படுகாயமுற்றபோதும் பகைவர்களிடம் சிக்காமல் தன் வாயில் கவ்வி எடுத்துக்கொண்டு வெகுதூரத்தில் உள்ள காட்டுக்கு கொண்டு வந்ததின் மூலம் அவ்வீரரின் மானத்தைக் காப்பாற்றியதற்காகப் புகழப்படும் போர்த்திறனில் சிறந்த குதிரை. இப்போரில் இக்குதிரை மரணமடைந்தது.  
இக்குதிரையை சிறப்பிக்கும்வண்ணம் இந்திய இராணுவத்தின் உலங்கு வானூர்திக்கு சேத்தக் உலங்கு வானூர்தி (*Chetak Helicopter*) என்ற பெயரை இந்திய அரசு வைத்துள்ளது.
இக்குதிரை நீல நிறம் கொண்டதாக நாட்டார் வழக்காற்றுப்பாடல்களில் குறிப்பிடப்படுகின்றது.
# சகாரன்பூர் சட்டமன்றத் தொகுதி

::இதுவும் சகாரன்பூர் நகர் சட்டமன்றத் தொகுதியும் வெவ்வேறானவை.
**சகாரன்பூர் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது சகாரன்பூர் பாராளுமன்றத் தொகுதிக்கு உட்பட்டது.
# சகாரன்பூர் சட்டமன்றத் தொகுதி

## பகுதிகள்

இந்த தொகுதியில் புன்வர்க்கா, ஹரோரா கனுங்கோ வட்டங்களும், சகாரன்பூர் வட்டத்திலுள்ள சகாரன்பூர் கனுங்கோ வட்டத்துக்கு உட்பட்ட தரா அலி, பத்தான்பூர், மானக் மவூ, தாப்கி குஜ்ஜார், மேக் சப்பர், தாரா சிவபுரி ஆகிய பத்வார் வட்டங்களும் உள்ளன.
# தேவ்பந்து சட்டமன்றத் தொகுதி

**தேவ்பந்து சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது சகாரன்பூர் பாராளுமன்றத் தொகுதிக்கு உட்பட்டது.
# தேவ்பந்து சட்டமன்றத் தொகுதி

## பகுதிகள்

இந்த தொகுதியில் சகாரன்பூர் மாவட்டத்தின் தேவ்பந்து வட்டத்துக்கு உட்பட்ட தேவ்பந்து, பைலா, தல்ஹேரி புஜுர்க் ஆகிய கனுங்கோ வட்டங்கள், தேவ்பந்து நகராட்சி ஆகியன உள்ளன.
# ராம்பூர் மனிஹாரான் சட்டமன்றத் தொகுதி

::ராம்பூர் சட்டமன்றத் தொகுதி, ராம்பூர் காஸ் சட்டமன்றத் தொகுதி, ராம்பூர் கர்கானா சட்டமன்றத் தொகுதி ஆகிய தொகுதிகளுடன் குழப்பிக் கொள்ளாதீர்.  
**ராம்பூர் மனிஹாரான் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது சகாரன்பூர் பாராளுமன்றத் தொகுதிக்கு உட்பட்டது. இது தலித்துகளுக்கு ஒதுக்கப்பட்ட தொகுதி.
# ராம்பூர் மனிஹாரான் சட்டமன்றத் தொகுதி

## பகுதிகள்

இந்த தொகுதியில் சகாரன்பூர் மாவட்டத்தில் உள்ள கீழ்க்காணும் பகுதிகள் உள்ளன.
- தேவ்பந்து வட்டத்தில் உள்ள நகல், ராம்பூர் ஆகிய கனுங்கோ வட்டங்கள், ராம்பூர் மனிஹாரான் நகராட்சி
- சகாரன்பூர் வட்டத்தில் உள்ள சகாரன்பூர் கனுங்கோ வட்டத்துக்கு உட்பட்ட லந்தோரா குஜ்ஜார், கங்கர் கூய், சப்தல்பூர் சிவதாஸ்பூர், சித் பானா, கபாசா, லக்னவுர், தாப்கி ஜுன்னார்தார், ஹசன்பூர் பலஸ்வா, நல்ஹேடா குஜ்ஜார், சகஜ்வா, பீட்டியா, மால்ஹிபூர், சுனேதி கடா, முபாரக்பூர், சேக்புரா கதீம் ஆகிய பத்வார் வட்டங்கள்.
# நகுட் சட்டமன்றத் தொகுதி

**நகுட் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது கைரானா பாராளுமன்றத் தொகுதிக்கு உட்பட்டது.
# நகுட் சட்டமன்றத் தொகுதி

## பகுதிகள்

இந்த தொகுதியில் சகாரன்பூர் மாவட்டத்தில் உள்ள நகுட் வட்டத்துக்கு உட்பட்ட நகுட், சர்சவா, சுல்தான்பூர் ஆகிய கனுங்கோ வட்டங்களும், சர்சவா நகராட்சி, நகுட் நகராட்சி, சில்கனா சுல்தான்பூர் நகராட்சி ஆகியனவும் உள்ளன.
# கங்கோஹ் சட்டமன்றத் தொகுதி

**கங்கோஹ் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது கைரானா பாராளுமன்றத் தொகுதிக்கு உட்பட்டது.
# கங்கோஹ் சட்டமன்றத் தொகுதி

## பகுதிகள்

இந்த தொகுதியில் சகாரன்பூர் மாவட்டத்துக்கு உட்பட்ட தேவ்பந்து வட்டத்தில் உள்ள அம்பேத்தா, கங்கோஹ் ஆகிய வட்டங்களும், அம்பேத்தா, தித்ரோன், கங்கோஹ், நனவுதா ஆகிய நகராட்சிகளும் உள்ளன.
# புட்டானா சட்டமன்றத் தொகுதி

**புட்டானா சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது முசாபர் நகர் பாராளுமன்றத் தொகுதிக்கு உட்பட்டது.
# புட்டானா சட்டமன்றத் தொகுதி

## பகுதிகள்

இந்த தொகுதியில் முசாபர்நகர் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
- புடானா வட்டம் (நலா, தஹர்பூர் பபிசா, கனியன், சல்பா, சுன்னா ஆகிய பத்வார் வட்டங்களைத் தவிர்த்த ஏனைய பகுதிகள் அனைத்தும்)
# பிரான்சு உருசா

**பிரான்சு உருசா** (பிறப்பு பூடபெசுத்து 14 அக்டோபர் 1957) ஓர் அங்கேரிய இந்தியவியல் ஆய்வாளரும் மெய்யியலாளரும் பேராசிரியரும் ஆவார்.  
இவர் ஃபசேகாசு மிஃகலி உயர்நிலைப் பள்ளியில் கணிதத்தில் சிறப்பாகத் தேர்ச்சி பெற்றார். இவர் இயோத்துவோசு இலோராண்டு பல்கலைக்கழகத்தில் (ELTE) இந்தியவியல் மெய்யியல் துறையில் 1982 இல் பட்டம் பெற்றார். இந்துமதம், புத்தமதம் பற்றிய துறைகளில் சிறப்புத் தேர்ச்சி பெற்றார். கியேட்டு புத்தக் கல்லூரியில் (Gate of Buddhist College) 1994 முதல் 2009 வரை கற்பித்து வந்தார். 2007 முதல் 2009 வரை தலைவராக (Rector) இருந்தார். இந்திய மொழிகள் பற்றியும், கிரேக்க-இந்திய மெய்யியல் தொடர்புகள் பற்றியும் ஆய்வுகள் செய்துள்ளார். இந்திய-ஐரோப்பிய மொழிகளில் திராவிடமொழிகளின் தாக்கத்தைப் பற்றி ஆய்வுகள் செய்துள்ளார்
# வார்ப்புரு:நுட்பப் பதக்கம்

| **}** | }<noinclude> |
| --- | --- |
இப்பதக்கம் நுட்பரீதியாக விக்கிப்பீடியாவில் பங்களிப்பவர்களுக்கு வழங்கப்படும் பதக்கமாகும்.  
வடிவமைத்தவர் - ஸ்ரீகர்சன்.  
இப்பதக்கத்துடன் அளிப்பவரின் கையெழுத்து தானாக உள்ளிடப்படும்.
# வார்ப்புரு:நுட்பப் பதக்கம்

### அளபுருக்கள்

- **px** (default: 150)
- **** (default: #00FF00)
- **color**: background color (default: #122317)
- **font-color** (default: #00FF00)
- **cursor**: set this to to remove that blinking object (<span>_</span>)  
</noinclude>
# சர்தாவல் சட்டமன்றத் தொகுதி

**சர்தாவல் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது முசாபர் நகர் பாராளுமன்றத் தொகுதிக்கு உட்பட்டது.
# சர்தாவல் சட்டமன்றத் தொகுதி

## பகுதிகள்

இந்த தொகுதியில் முசாபர்நகர் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
- முசாபர்நகர் வட்டத்துக்கு உட்பட்ட பக்ரா, சர்தாவல் ஆகிய கனுங்கோ வட்டங்கள்
- முசாபர்நகர் வட்டத்துக்கு உட்பட்ட குக்ரா கனுங்கோ வட்டத்தின் நரா, ஜரவுடா, பஹதர்பூர், லச்சேடா, சுஜ்ரு, பிகாரி, ஹர்சவுலி, தவ்லி, சிம்லி, வஹலனா, நிர்மன, பர்வலா ஆகிய பத்வார் வட்டங்கள்
- முசாபர்நகர் வட்டத்துக்கு சர்தாவல் நகராட்சி
# நகினா சட்டமன்றத் தொகுதி

**நகினா சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது நகினா பாராளுமன்றத் தொகுதிக்கு உட்பட்டது. இது தலித்துகளுக்கு ஒதுக்கப்பட்டுள்ளது.
# நகினா சட்டமன்றத் தொகுதி

## பகுதிகள்

இந்த தொகுதியில் பிஜ்னோர் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
- நசீபாபாத் வட்டத்தில் உள்ள அக்பராபாத், கிரத்பூர் ஆகிய கனுங்கோ வட்டங்கள்
- நகினா வட்டத்தில் உள்ள நகினா கனுங்கோ வட்டம், நகினா எம்.பி  
(கனுங்கோ வட்டம் என்பது வட்டத்தின் உட்பிரிவாகும்.)
# நகினா சட்டமன்றத் தொகுதி

## சட்டமன்ற உறுப்பினர்

இந்த தொகுதியில் இருந்து உத்தரப் பிரதேச சட்டமன்றத்திற்கு ஒருவர் தேர்ந்தெடுக்கப்படுவார்.
- உத்தரப் பிரதேசத்தின் பதினாறாவது சட்டமன்றத்தில், இந்த தொகுதியை மனோஜ் குமார் பாரஸ் முன்னிறுத்துகிறார்.
# தேர்டு கிளாஸ் டிக்கெட்

**தேர்டு-கிளாஸ் டிக்கெட்** (Third-class Ticket), ஹீதர் வுட் எனும் ஆசிரியரால் எழுதப்பட்ட ஆங்கில மொழி நூல். ஒரு வங்காள கிராமத்தைச் சேர்ந்த 44 பேர் கொண்ட குழு ஒன்று அறிவைப் பெறுவதற்காகவே இந்தியாவை சுற்றிப்பார்க்க ரயிலில் மேற்கொண்ட பயணத்தைப் பற்றிய தனித்தன்மை கொண்ட நூலாகக் குறிப்பிடப்படுகின்றது. இது உண்மையாகவே நடந்த நிகழ்ச்சி என்று குறிப்பிடப்படுகின்றது. இந் நூலை இதனை அற்புதமான நூல் என்று இதனை குறிப்பிடுகின்றார்.  
கல்கத்தா, காசி, சாரநாத், லக்னோ, ஹரித்துவார், டெல்லி, ஆக்ரா, ஜான்சி, குஜராத், அஜ்மீர், ஜெய்ப்பூர், பம்பாய், ஹைதரபாத், மைசூர், ஊட்டி, கோயம்புத்தூர், கொச்சி, கன்னியாகுமரி, மதுரை, ராமேசுவரம், மகாபலிபுரம், பூரி, கொனார்க், டார்ஜிலிங், காங்டாக், கல்கத்தா என ரயிலில் சுற்றி வரும் வங்காள கிராமத்தினரின் அனுபவங்களின் பதிவாகவும் அவர்களுக்கு எழும் வித்தியாசமான சிந்திக்க வைக்கும் கேள்விகளின் பதிவாகவும் அறியப்படுகின்றது.
# இப்னு அரபி

**இப்னு அரபி (றலி)** என அழைக்கப்படும் **அபு அப்தல்லா முகம்மது இப்னு அலி இப்னு முகம்மது இப்னு அல்-அரபி அல்-ஹாத்திமி அத்தாய்** (*Abū ʿAbd Allāh Muḥammad ibn ʿAlī ibn Muḥammad ibn al-ʿArabī al-Ḥātimī aṭ-Ṭāʾī*, சூலை 25, 1165 - நவம்பர் 8, 1240) என்பவர் அராபிய சூபி இறைஞானியும், மெய்யியலாளரும் ஆவார். சூபித்துவத்தைப் பின்பற்றுபவர்களால் இவர் "பெரும் அறிஞர்" எனவும் உண்மையான ஞானி எனவும் போற்றப்பட்டவர்
# இப்னு அரபி

## வாழ்க்கைக் குறிப்பு

இவர் ஹிஜ்ரி ஆண்டு 560 இல் எசுப்பானியாவில் உள்ள மூர்சியா என்னும் இடத்தில் பிறந்து 'இஸ்பீலியா' என்ற ஊரில் வளர்ந்தார்.  
"அஷ்ஷெய்க்குல் அக்பர்" (மாபெரும் குருநாதர்), "முகியுதின் இப்னு அரபி" "ஹுஜ்ஜத்துல்லாஹில் ளாஹிரா" (இறைவனின் வெளிப்படையான அத்தாட்சி), "ஆயத்துல்லாஹில் பாஹிரா" (இறைவனின் வியத்தகு அற்புதம்) ஆகிய சிறப்புப் பெயர்களால் அழைக்கப்பட்டார். இவர்கள் அதிகமான நூல்கள் எழுதியுள்ளார்கள். அவற்றுள் 'அல் புதுஹாத்துல் மக்கியா', புஸுசுல் ஹிகம்', 'மபாதிஹுல் கைப்', அத்தஹ்ரிபாத்', 'முஹாளறதுல் அப்றார்' ஆகியவை மிகப் பிரபலமானவையாகும்.  
இவர் மத்திய கிழக்கு நாடுகளில் பயணம் செய்து இஸ்லாமிய பிரச்சாரங்களை மேற்கொண்டிருந்த வேளையில், சிரியாவின் தலைநகர் ('திமிஷ்க்') டமஸ்கசில் ஹிஜ்ரி ஆண்டு 638 (கி.பி.1240) காலமானார்.
# விக்கிப்பீடியா:Statistics/weekly/14-Sep-2014
| 118 | Keegan (WMF) | 0 | 0 | 0 | 0 | 0 | 0 | 1 | 1 | 0 |  |
| 119 | Premthanjavur | 0 | 1 | 0 | 0 | 0 | 0 | 0 | 1 | 990 |  |
| 120 | Brianfit | 0 | 1 | 0 | 0 | 0 | 0 | 0 | 1 | 5 |  |
| 121 | Archaeodontosaurus | 0 | 1 | 0 | 0 | 0 | 0 | 0 | 1 | 20 |  |
| 122 | Siva.cbe007 | 0 | 1 | 0 | 0 | 0 | 0 | 0 | 1 | 59 |  |
| 123 | 42.104.61.164 | 0 | 1 | 0 | 0 | 0 | 0 | 0 | 1 | 0 |  |
| 124 | 134.159.168.106 | 0 | 1 | 0 | 0 | 0 | 0 | 0 | 1 | 0 |  |
| 125 | 182.71.238.66 | 0 | 1 | 0 | 0 | 0 | 0 | 0 | 1 | 0 |  |
| 126 | 175.157.253.22 | 0 | 1 | 0 | 0 | 0 | 0 | 0 | 1 | 17 |  |
| 127 | 112.133.206.154 | 0 | 1 | 0 | 0 | 0 | 0 | 0 | 1 | 0 |  |
| 128 | 106.66.165.115 | 0 | 1 | 0 | 0 | 0 | 0 | 0 | 1 | 4487 |  |
| 129 | 117.222.176.106 | 0 | 1 | 0 | 0 | 0 | 0 | 0 | 1 | 20 |  |
| 130 | Sodabottle | 0 | 0 | 0 | 0 | 0 | 0 | 1 | 1 | 0 |  |
| 131 | 148.168.40.126 | 0 | 1 | 0 | 0 | 0 | 0 | 0 | 1 | 917 |  |
| 132 | 101.222.237.169 | 0 | 1 | 0 | 0 | 0 | 0 | 0 | 1 | 0 |  |
| 133 | 103.227.244.14 | 0 | 0 | 0 | 0 | 0 | 0 | 1 | 1 | 0 |  |
| 134 | AMY 81-412 | 0 | 1 | 0 | 0 | 0 | 0 | 0 | 1 | 50 |  |
| 135 | லோகுதமிழ் | 0 | 0 | 0 | 0 | 0 | 0 | 1 | 1 | 0 |  |
| 136 | 180.234.23.177 | 0 | 1 | 0 | 0 | 0 | 0 | 0 | 1 | 0 |  |
| 137 | 183.171.166.29 | 0 | 0 | 0 | 0 | 0 | 0 | 1 | 1 | 0 |  |
| 138 | Joshua-timothy-J | 0 | 1 | 0 | 0 | 0 | 0 | 0 | 1 | 6 |  |
| 139 | 186.127.26.102 | 0 | 1 | 0 | 0 | 0 | 0 | 0 | 1 | 69 |  |
| 140 | 122.164.130.12 | 0 | 1 | 0 | 0 | 0 | 0 | 0 | 1 | 0 |  |
| 141 | MCruz (WMF) | 0 | 0 | 0 | 0 | 0 | 0 | 1 | 1 | 0 |  |
| 142 | 182.72.96.81 | 0 | 1 | 0 | 0 | 0 | 0 | 0 | 1 | 28 |  |
| 143 | 71.187.40.69 | 0 | 1 | 0 | 0 | 0 | 0 | 0 | 1 | 0 |  |
| 144 | 79.170.55.121 | 0 | 0 | 0 | 0 | 0 | 0 | 1 | 1 | 0 |  |
| 145 | 101.222.235.102 | 0 | 1 | 0 | 0 | 0 | 0 | 0 | 1 | 69 |  |
| 146 | Assalamu alaikkum | 0 | 0 | 0 | 0 | 0 | 0 | 1 | 1 | 0 |  |
| 147 | Nirmos | 0 | 0 | 0 | 0 | 0 | 0 | 1 | 1 | 0 |  |
| 148 | 103.21.166.27 | 0 | 1 | 0 | 0 | 0 | 0 | 0 | 1 | 1 |  |
| 149 | 117.193.203.229 | 0 | 1 | 0 | 0 | 0 | 0 | 0 | 1 | 21 |  |
| 150 | Srinivasan107 | 0 | 1 | 0 | 0 | 0 | 0 | 0 | 1 | 179 |  |
| 151 | Aladdin Ali Baba | 0 | 0 | 0 | 0 | 0 | 0 | 1 | 1 | 0 |  |
| 152 | 122.178.186.75 | 0 | 0 | 0 | 0 | 0 | 0 | 1 | 1 | 0 |  |
| 153 | 116.12.154.2 | 0 | 1 | 0 | 0 | 0 | 0 | 0 | 1 | 0 |  |
| 154 | 113.210.8.67 | 0 | 1 | 0 | 0 | 0 | 0 | 0 | 1 | 0 |  |
| 155 | Sanjaigandhi | 0 | 1 | 0 | 0 | 0 | 0 | 0 | 1 | 0 |  |
| 156 | Mari245 | 0 | 1 | 0 | 0 | 0 | 0 | 0 | 1 | 0 |  |
| 157 | 180.234.50.26 | 0 | 1 | 0 | 0 | 0 | 0 | 0 | 1 | 0 |  |
| 158 | 59.144.62.14 | 0 | 1 | 0 | 0 | 0 | 0 | 0 | 1 | 34 |  |
| 159 | Marcus Cyron | 0 | 1 | 0 | 0 | 0 | 0 | 0 | 1 | 0 |  |
| 160 | Edgars2007 | 0 | 1 | 0 | 0 | 0 | 0 | 0 | 1 | 114 |  |
| 161 | Wladislaus Dragwlya | 0 | 1 | 0 | 0 | 0 | 0 | 0 | 1 | 0 |  |
| 162 | 106.66.173.82 | 0 | 1 | 0 | 0 | 0 | 0 | 0 | 1 | 89 |  |
| 163 | Utcursch | 0 | 1 | 0 | 0 | 0 | 0 | 0 | 1 | 57 |  |
| 164 | ஜெயந்தி சங்கர் | 0 | 1 | 0 | 0 | 0 | 0 | 0 | 1 | 754 | } |
# பெண்களைக் கேலி செய்தல் தடை சட்டம், 1998

**பெண்களைக் கேலி செய்தல் தடை சட்டம், 1998** ஜூலை 30, 1998 ஆம் ஆண்டு நடைமுறைக்கு வந்தது. பொது இடங்களில் பெண்களைக் கேலி செய்வதைத் தடுப்பதற்காக இந்தச் சட்டம் தமிழகத்தில் கொண்டுவரப்பட்டது. மசோதா எண் 53 மூலம் தமிழகத்தில் சுதந்திர இந்தியாவின் 49ஆவது ஆண்டில் நிறைவேற்றப்பட்டது.
# பெண்களைக் கேலி செய்தல் தடை சட்டம், 1998

## சட்டம் இயற்றக் காரணம்

ஜூலை 18, 1998, இளைஞர் காங்கிரஸ் கூட்டத்தில் இருந்து ஆட்டோவில் திரும்பிக் கொண்டிருந்த ஒரு கும்பல் குடிபோதையில் சாலையில் நடந்து கொண்டிருந்த சாரிகா மற்றும் அவரது நண்பர் கவிதா மீது நீர் தெளித்தது. மேலும் ஒரு படி சென்று, ஹரி என்பவர் சாரிகா மீது சமநிலையை இழந்து விழுந்து கடுமையான தலைக் காயங்கள் காரணமாக மரணமடைந்தார். சென்னை எத்திராஜ் கல்லூரியை சேர்ந்த சாரிகா ஷா என்ற ஒரு பெண் மாணவரின் மரணம் இந்த சட்டம் இயற்ற காரணமாயிற்று.
# பெண்களைக் கேலி செய்தல் தடை சட்டம், 1998

## சட்டம்

- எல்லா இடங்களிலிலும் பெண்களை கேலி செய்வது தடை செய்யப்பட்டுள்ளது.
- இதனை மீறுவோருக்கு 1 வருட கடுங்காவல், 1௦,௦௦௦ ரூபாய் அபராதம்
# எடி மர்பி

**எட்வர்ட் ரீகன் "எடி" மர்பி** (***Eddie** **Murphy***, பிறப்பு ஏப்ரல் 3, 1961) என்பவர் அமெரிக்க ஐக்கிய நாட்டைச் சார்ந்த நடிகர், நகைச்சுவையாளர், எழுத்தாளர், பாடகர் மற்றும் தயாரிப்பாளர் (திரைப்படம்) ஆவார். பாக்ஸ் ஆபிசில் வெளியாகும் படங்களில் அமெரிக்காவில் 4 வது மிக உயர்ந்த வசூல் செய்யும் நடிகராக கருதப்படுகிறார். 1980 ல் இருந்து 1984 "சாட்டர்டே நைட் லைவ்" என்னும் தொலைக்காட்சி தொடரில் நகைச்சுவையாளராக பணியாற்றி உள்ளார். காமெடி சென்ட்ரல் வெளியிட்ட சிறந்த 100 நகைச்சுவையாளர்களில் இவர் 10ஆம் இடத்தில் உள்ளார்.  
48 மணி நேரங்கள், பிவெர்லி ஹில்ஸ் காப் சீரிச், டிரேடிங் பிளேசிஸ் ஆகிய மூன்று திரைப்படங்களுக்கு சிறந்த நடிகருக்கான அகாதமி விருதிற்குப் பரிந்துரை செய்யப்பட்டார். 2007 ஆம் ஆண்டில் ட்ரீம் கேர்ள்ஸ் திரைப்படத்தில் பாடகராக நடித்த இவரின் கதாப்பத்திரத்திற்கு சிறந்த ஆண் துணைக் கதாப்பாத்திரத்திற்கான அகாதமி விருது பெற்றார்.  
மர்பி நடிகராக மட்டும் அல்லாது பின்னணி குரல் கொடுப்பவராகவும் பணிபுரிந்துள்ளார்.குறிப்பாக தெ பி ஜேஸ், ட்ரீம் ஒர்க் நிறுவனத்தின் ஸ்ரெக் தொடரில் டாங்கி, வால்ட் டிஸ்னியின் 1998 ஆம் ஆண்டில் வெளிவந்த முலன் திரைப்படத்தில் சீன டிராகன் முசு போன்ற கதாப்பாத்திரங்களுக்கு பின்னணிக் குரல் கொடுத்துள்ளார். 2014 ஆம் ஆண்டின்படி இவரின் திரைப்படங்கள் அமெரிக்கா மற்றும் கனடாவில் $3.8 பில்லியன் வசூலையும் உலக அளவில் $6.6 பில்லியன் வசூலையும் பெற்றது. 2015 ஆம் ஆண்டில் அமெரிக்க ஐக்கிய நாட்டில் அதிக வசூலைப் பெற்ற நடிகரானார்.  
ஜான் எஃப். கென்னடி நிகழ்த்துக் கலை மையம் இவருக்கு அமெரிக்காவின் சிறந்த நகைச்சுவையாளருக்கான மார்க் ட்வைன் விருது வழங்கப்பட்டது.
# எடி மர்பி

## ஆரம்பகால வாழ்க்கை

எட்வர்ட் ரீகன் மர்பி ஏப்ரல் 3, 1961 இல் புரூக்ளின், நியூயார்க் நகரத்தில் பிறந்தார். இவரின் தந்தை சார்லஸ் எட்வர்ட் மர்பி போக்குவரத்து காவல் அதிகாரி, நடிகர் மற்றும் நகைச்சுவையாளரும் ஆவார். தாய்<nowiki/>லிலியன் (லேனி) தொலைபேசி இயக்குநர் ஆவார்.  
மர்பிக்கு எட்டு வயதாக இருக்கும் போது இவரின் தந்தை 1969 ஆம் ஆண்டில் மரணமடைந்தார்.  
எனக்கு மூன்று வயதாக இருக்கும் போது எனது தாயும் தந்தையும் திருமண முறிவு பெற்றனர். எனக்கு எட்டு வயதாக இருக்கும் போது எனது தந்தை இறந்துவிட்டார். எனவே அவர்களைப் பற்றிய நினைவுகள் எனக்குத் தெளிவாக ஞாபகம் இல்லை. ஒரு பெண் எனது தந்தையை குத்தினார். எனக்கு நீ கிடைக்கவில்லை எனில் யாருக்கும் கிடைக்கக் கூடாது எனும் மனநிலையால் இது ஏற்பட்டது.ஒரு நாள் ஒருவர் என்னிடம் உனது தந்தைக்கு நடந்த சம்பவத்தினால் தான் நீயும் எந்தப் பெண்களின் மீதும் நம்பிக்கை இல்லாமல் இருக்கிறாய் எனக் கூறினார். இவ்வாறு மர்பி கூறினார்.  
இவருக்கு எட்டு வயதாக இருக்கும் போது இவரின் தாய் லிலியனுக்கு உடல்நலக் குறைபாடு ஏற்பட்டது. இதனால் மர்பியும் அவரது அண்ணன் சார்லியும் ஒரு ஆண்டு வளர்ப்புப் பிள்ளைகளாக வளர்ந்தனர். இந்த ஒரு வருடகலத்தில் தான் தனது நகைச்சுவை உணர்வு அதிகரித்ததாக நேர்காணலின் போது மர்பி கூறினார். பின் நியூயார்க் நகரத்தில் உள்ள ரூஸ்வெல்ட் எனும் சிறு கிராமத்தில் மர்பியும் அவரது மூத்த சகோதரரும் அவரது தாய் லிலியன் மற்றும் மாற்றாந் தந்தையான வெர்னான் லின்சினுடன் வாழ்ந்து வந்தனர்.வெர்னான் லின்ச் குளிர்களி தொழிற்சாலை முகவராக பணிபுரிந்தார்.  
இவர் பில் காஸ்பி மற்றும் ரிச்சர்டு பிரையர் ஆகியோரால் ஊக்கமடைந்தார்.
# பிரனாய் குமார்

**பிரனாய் அசீனா சுனில் குமார்** (*Prannoy Haseena Sunil Kumar*, 17 சூலை 1992) ஓர் இந்திய இறகுப்பந்தாட்ட விளையாட்டுக்காரர் ஆவார். 2010இல் சிங்கப்பூரில் நடந்த இளையோர் ஒலிம்பிக் விளையாட்டுக்களில் சிறுவர் ஒற்றையர் நிகழ்வில் வெள்ளிப் பதக்கம் வென்றுள்ளார். 2011இல் இந்தியா சூப்பர் தொடரிலும் 2012இல் ஆசிய இறகுப்பந்தாட்ட வாகையர் போட்டியிலும் பங்கேற்றுள்ளார்.  
செப்டம்பர் 14, 2014 அன்று இந்தோனேசியாவின் மாஸ்டர்சு கிரான் பிரீ கோல்டு போட்டியில் பங்கேற்று தனது வாழ்நாளில் முதன்முறையாக முதலிடத்தை வென்றுள்ளார்; இப்போட்டியின் இறுதியாட்டத்தில் உள்ளூர் விருப்பமான வீரர் பிர்மன் அப்துல் கோலிக்கை 21-11,22-20 என்ற கணக்கில் தோற்கடித்து அமெரிக்க டாலர் 1,25,000 வென்றுள்ளார்.
# கீழப்பளுவூர் சின்னச்சாமி

**கீழப்பளுவூர் சின்னச்சாமி** (1937 – 1964) என்று அறியப்படும் சின்னச்சாமி இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிர்ப்புப் போராட்டத்தின்போது தமிழகத்தில் முதன்முதலாகத் தீக்குளித்து உயிர்விட்ட போராளி ஆவார்.
# கீழப்பளுவூர் சின்னச்சாமி

## வாழ்க்கை

அரியலூர் மாவட்டத்தின், அரியலூர் வட்டத்தைச் சேர்ந்த ஆறுமுகம், தங்கம்மாள் இணையரின் மகனே சின்னச்சாமி. இவர் பெற்றோருக்குத் திருமணமாகி 23 ஆண்டுகள் கழித்துப் பிறந்தவர். ஐந்தாம் வகுப்புவரை படித்துவிட்டு உழவுத் தொழிலை மேற்கொண்டிருந்தார். சுயமரியாதை நூல்களை ஈடுபாட்டுடன் படித்து வந்தார். மனைவியின் பெயர் கமலம். ஒரே மகளின் பெயர் திராவிடச்செல்வி.
# கீழப்பளுவூர் சின்னச்சாமி

## இந்தித் திணிப்பை எதிர்த்துப் போராட்டம்

1965 சனவரி 26 அன்றிருந்து இந்தி மட்டுமே ஆட்சி மொழி எனும் சட்டத்தை நிறைவேற்ற நடுவணரசு ஓரிரு ஆண்டுகளுக்கு முன்பிருந்தே தயாராகி வந்தது. முன்னறிவிப்புகளும் வந்தன. இதை உணர்ந்த மாணவர்களும் பொதுமக்களும் எச்சரிக்கை அடைந்து முன்கூட்டியே கிளர்ந்தனர், தமிழகத்தில் ஓரிரு ஆண்டுகளுக்கு முன்பே போராட்டம் வெடித்தது. மக்கள் உணர்ச்சிக் கொந்தளிப்பில் இருந்தனர். அந்த நேரத்தில் தெற்கு வியட்னாமில் புத்த பிக்குகள் அமைதி வேண்டி, தீக்குளித்தனர் என்ற செய்தி இதழ்களில் வெளி வந்தன.''
# கீழப்பளுவூர் சின்னச்சாமி

## தீக்குளிப்பு

திருச்சிக்கு வந்த சின்னச்சாமி, அங்கே ஒரு புகைப்படம் எடுத்து, அதன் இரசீதைத் தான் உயிரை விடப்போவதாக எழுதிய கடிதத்துடன் இணைத்து, தன் நண்பருக்கு அனுப்பினார். பின்னர், 1964 ஆம் ஆண்டில் சனவரி இருபத்தைந்தாம் நாள், திருச்சி இரயில் நிலையத்தின் வாயிலில், விடியற் காலை 4.30 மணிக்குப் பெட்ரோல் ஊற்றித் தீவைத்துக் கொண்டு, ”தமிழ் வாழ்க, இந்தி ஒழிக” எனக் கத்தியவாறு, கட்டாய இந்தி திணிப்பைக் கண்டித்து தீக்குளித்து உயிரிழந்தார்.
# கீழப்பளுவூர் சின்னச்சாமி

## சிலை

ஒவ்வொரு ஆண்டும் சனவரி 25 ஆம் நாள் மொழிப்போர் தியாகிகளின் வீரவணக்க நாளாகத் பா.ம.க, தி.மு.க, அ.தி.மு.க, ம.தி.மு.க போன்ற கட்சிகள் கடைபிடித்து வருகின்றன. திருச்சிராப்பள்ளி மாவட்டம், கம்பரசம் பேட்டையில் 8 இலட்சத்து 79 ஆயிரம் ரூபாய் செலவில் கீழப்பளுவூர் சின்னச்சாமிக்கு தமிழக அரசினால் சிலை அமைக்கப்பட்டுள்ளது.
# தொண்டகப் பறை

**தொண்டகப் பறை** என்பது பண்டைய இசைக்கருவிகளில் ஒன்று. இது குறிஞ்சி நிலமாகிய மலையில் வாழ்ந்த மக்களின் இசை என்று இலக்கண நூல்கள் தெரிவிக்கின்றன. இந்தப் பறை முழக்கத்துடன் குன்றக் குறவர் குரவை ஆடுவர். முருகு எனப்பட்ட வேலன் இதனை ஒலியோடு சேர்ந்து ஆடுதலும் உண்டு. இதில் இரண்டு வகை உண்டு. தொண்டகப்பறை என்பது உடுக்கு. தொண்டகச் சிறுபறை என்பது குடுகுடுப்பை.  
தொண்டகப் பறை ஒலிக்கும்போது இரவில் தினை அறுப்பவர் ஒலி கேட்பது போல இருக்கும்.  
அருவி ஒழுகும் மலைப்பிளவுக் கவாண் நிலத்தில் சிறுகுடிப் பாக்கத்தில் வேங்கைப்பூ சூடிக்கொண்டு தொண்டகப்பறை சீர் முழக்கத்திற்கு ஏற்ப முருகன் பெண்டிரைத் தழுவிக்கொண்டு ஆடுவது போல் அகப்பாடல் தலைவன் ஒருவன் ஆடினானாம்.  
குரவைக் கூத்து தொண்டகச் சிறுபறை முழக்கத்துடன் ஆடப்படும். வேலன் கானவர் மூங்கில் குழாயில் மூடி விளைவித்துத் தந்த கள்ளை உண்டுவிட்டு குன்றகச் சிறுகுடி உறவினர்களுடன் இந்தப் பறை முழக்கத்துடன் குரவை ஆடினான்.
# பழங்கரை முன்தோன்றீசுவரர் கோயில்

| புராண_பெயர் = முன்தோன்றீஸ்வரம், பழங்கராய நல்லூர், பழங்கரையூர், அணைச்சுப்பூண்டி)
# பழங்கரை முன்தோன்றீசுவரர் கோயில்

### ஆங்கிலேய அதிகாரிக்கு அருளியமை

ஆங்கிலேயர் ஆட்சி காலத்தில் ஊர் நிர்வாகத்திற்காக முகாமிட்டிருந்த ஆங்கிலேய உயரதிகாரியும் அவரது குழுவும் தங்கியிருந்த கூடாரங்கள் வெள்ளத்தால் அடித்துச் செல்லப்பட்டன. ஆபத்தான அச்சமயத்தில் இந்த விநாயகப்பெருமானைப் பார்த்து காப்பாற்ற வேண்டினார் அந்த உயரதிகாரி. ஆற்று நீர் விலகி வழிவிட்டதால் அவர்களும் தப்பினர். இந்த விநாயகர் மீது பக்தி கொண்ட அந்த ஆங்கிலேய உயரதிகாரி, அன்றுமுதல் இவரது பூஜை செலவிற்கு தினமும் இரண்டு ரூபாய் வழங்கச்செய்தார். (உத்தரவு எண்: 3136 B.P.G.O.No: 1625 தேதி: 25.11.1899. இன்றளவும் நூறு ஆண்டு கடந்த பின்னரும் இதே இரண்டு ரூபாய் இந்த விநாயகருக்குத் தமிழக அரசால் ஒதுக்கப்படுகின்றது)
# பழங்கரை முன்தோன்றீசுவரர் கோயில்

## நித்ய கல்யாணப் பெருமாள்

இத்திருக்கோயில் உள்ளே ஸ்ரீதேவி, பூதேவி உடனுறை நித்ய கல்யாணப் பெருமாள் உள்ளார்.
# பழங்கரை முன்தோன்றீசுவரர் கோயில்

## திருக்கோயில் பற்றிய தொன்தகவல்கள்

கல்வெட்டுகள் மூலம், முன்பு ஊர் நிர்வாக சபை ஊரையும் திருக்கோயிலையும் பராமரித்து வந்ததும் திருக்கோயிலின் வளமும், மன்னர்கள் அளித்த நன்கொடை பற்றிய தகவல்களும் தெரிய வருகின்றன.
# பழங்கரை முன்தோன்றீசுவரர் கோயில்

## திருக்கோயில் பற்றிய தொன்தகவல்கள்

### பழங்கரையின் தகவல் தரும் கல்வெட்டுகள்

- வீரராஜேந்திர சோழர் கல்வெட்டுகள் மூன்று
- விக்கிரம சோழ மன்னர் கல்வெட்டு ஒன்று
- விஜயநகர் மன்னர் அச்சுதராயன் கல்வெட்டுகள் இரண்டு
# பழங்கரை முன்தோன்றீசுவரர் கோயில்

## பெயர்க்காரணம்

அனைத்துக்கும் முன்பே தோன்றிய இறைவனார் சிவபெருமான் என்பதைக்குறிக்கும் விதமாக முன்தோன்றீசுவரர் என்ற திருப்பெயர் ஏற்பட்டதாகக் கூறப்படுகின்றது.
# பழங்கரை முன்தோன்றீசுவரர் கோயில்

## பேருந்து வசதி

அவிநாசியிலிருந்து பேருந்து வசதி உண்டு.
# புண்ணிய பூமியில் புனிதப் பயணம் (நூல்)

**புண்ணிய பூமியில் புனிதப் பயணம்** நூல், குமுதம் ஜோதிடம் வார இதழில் வெளிவந்த, இதழ் ஆசிரியரின் (ஏ.எம்.ராஜகோபாலன்) இமய மலைப் பயணக் குறிப்பு, வரலாறுகள் கொண்ட ’புண்ணிய பூமியில் புனிதப் பயணம்’ கட்டுரையின் தொகுப்பு நூல். இந்நூல் 15.04.2011 வெள்ளிக்கிழமையன்று தயானந்த சரஸ்வதி சுவாமிகளால் வெளியிடப்பட்டது.இந்நூலை வெளியிட்ட பதிப்பகம் கோயம்புத்தூர் ஸ்ரீராகவேந்திரர் பப்ளிகேஷன்ஸ்.  
இமயமலையின் ஆன்மிகப் பயணநூலாகவும், இமயம், மானசரோவர், மகா பிரயாகைகள், இமயத்திலுள்ள பல புண்ணிய தலங்கள், புனிதத் தீர்த்தங்கள், முனிவர்கள் தவம்புரிந்த தலங்கள் ஆகியவற்றின் விரிவான வரலாற்றைத் ஆதாரங்கள் திரட்டி எழதப்பட்ட வரலாற்று நூலாகவும் அறியப்படுகின்றது.
# கிழக்கு நேர வலயம் (வட அமெரிக்கா)

**கிழக்கு நேர வலயம்** (**ET**) ஐக்கிய அமெரிக்காவின் கிழக்குப் பகுதியில் தொடர்ச்சியாக உள்ள 17 மாநிலங்களிலும் கனடாவின் கிழக்குப் பகுதியின் சில இடங்களிலும் தென் அமெரிக்காவில் மூன்று நாடுகளிலும் கடைபிடிக்கப்படும் நேர வலயம் ஆகும்.  
எங்கெல்லாம் **கிழக்கு சீர்தர நேரம்** (**EST**) பயன்படுத்தப்படுகிறதோ அங்கெல்லாம் சீர்தர நேரம் (இலையுதிர்/குளிர்காலம்) ஒருங்கிணைந்த அனைத்துலக நேரத்திலிருந்து 5 மணி நேரம் பின்தங்கியுள்ளது (ஒ.ச.நே - 05:00).
(இளவேனில்/கோடைக் காலத்தில்) பகலொளி சேமிப்பு நேரம் கடைபிடிக்கப்படும்போது **கிழக்கு பகலொளி நேரம்** (**EDT**) ஒருங்கிணைந்த அனைத்துலக நேரத்திலிருந்து 5 மணி நேரம் பின்தங்கியுள்ளது (ஒ.ச.நே−04:00).  
நேர வலயத்தின் வடக்குப் பகுதிகளில், மார்ச்சு மாதத்தில் இரண்டாவது ஞாயிறு அன்று, அதிகாலை 2:00 மணி கிழக்கு சீர்தர நேரம் போது, கடிகாரங்கள் அதிகாலை 3:00 மணிக்கு நகர்த்தப்படுகின்றன. நவம்பர் மாதம் முதல் ஞாயிறன்று அதிகாலை 2:00 மணி கிழக்கு பகலொளி நேரம் போது கடிகாரங்கள் அதிகாலை 1:00 மணிக்கு பின்னால் நகர்த்தப்படுகின்றன. தெற்குப் பகுதிகளிலுள்ள பனமா, கரிபீயனில் பகலொளி சேமிப்பு நேரம் அனுசரிக்கப்படுவதில்லை.
# தஞ்சாவூர் பீரங்கி

**தஞ்சாவூர் பீரங்கி** (*Thanjavur cannon*) என்பது, தஞ்சாவூர் நகருக்குச் சுற்றுலா வரும் பயணிகள் பார்க்கவேண்டியவற்றில் ஒன்றாகும். இப்பீரங்கி தஞ்சாவூர் கீழவாசல் பகுதியில், தஞ்சாவூர் வெள்ளை பிள்ளையார் கோயில் அருகில், காணப்படுகிறது. பீரங்கி உள்ள இடத்தினைப் பீரங்கி மேடு என்றழைக்கின்றனர்.
# தஞ்சாவூர் பீரங்கி

## இராஜகோபால பீரங்கி

இப்பீரங்கி புதிய தொழில்நுட்பத்தில் உருவாக்கப்பட்டுள்ளதாகும். தஞ்சாவூர் பெரிய கோட்டையின் உட்புறம் கிழக்கு வாசலையொட்டி ஒரு பெரிய மேடை அமைக்கப்பெற்று அதன்மேல் பெரிய பீரங்கி வைக்கப்பட்டுள்ளது. இதனை மக்கள் ‘இராஜகோபால பீரங்கி‘ என்று குறிப்பிடுகின்றனர். இது நாயக்கர் காலப் பீரங்கி என்பது செவி வழியாகத் தொடரும் செய்தியாகும்.
# தஞ்சாவூர் பீரங்கி

## அமைப்பு

பொதுவாகப் பீரங்கிகள் வார்ப்பிரும்பால் வார்க்கப்படும். ஆனால் இதுவோ தேனிரும்புப் பட்டைகளால், இணைப்பு முறையில், உருவாக்கப்பெற்றுள்ளது. இந்த பீரங்கி முகவாய் (Muzzle) முதல் புட்டம் (Breech) வரை 26 அடி நீளம் கொண்டது. பீரங்கியின் உருட்டுருளைக் குழாயின் விட்டம் 300 மி.மீ. ஆகும். பீரங்கி 150 மி.மீ. உட்சுவர் கனம் கொண்டது. பீரங்கியின் குழாயின் (Barrel) உடல் இரு பகுதிகளாக இணைக்கப்பட்டுள்ளது. பிறகு அதன்மீது தொடராக வளையங்களைப் பக்கவாட்டில் இணைத்து, வெளிக்குழாய் உருவாக்கப்பட்டுள்ளது. இவ்விரண்டு குழாய்களும், ஒன்றை ஒன்று பாதுகாக்கும் வண்ணம், மிக இறுக்கமாகப் பிணைக்கப்பட்டுள்ளது. உட்குழாயின் பட்டைகள், பீரங்கி முகவாயின் (Muzzle) வெளிப்புறமாக மடக்கிவிடப்பெற்றுள்ளது. மறுபுறம் பீரங்கியின் புட்டம் (Breech) உள்ளது. மேல் குழாயின் மேல் 5 இடங்களில், வலுவூட்டும் இணைப்பு வளையங்களின் (Reinforcing connection rings) பிதுக்க அமைப்புகள் உள்ளன. இப்பீரங்கி அதன் ஆதார இணைக்கம்பங்களில் முட்டி நிறுத்தப்பட்டுள்ளது (mounted on its Trunnions). இந்தியாவிலுள்ள மிகப் பெரிய பீரங்கிகளில் இதுவும் ஒன்றாகும்.
# செண்டூர் வரதராஜப் பெருமாள் கோயில்

| புராண_பெயர் =
| தேவநாகரி =
| சமசுகிருதம் =
| ஆங்கிலம் =
| மராத்தி =
| வங்காளம் =
| சீனம் =
| மலாய் =
| வரிவடிவம் =  
| ஊர் = செண்டூர் (கிராமம்)
| மாவட்டம் = விழுப்புரம்
| மாநிலம் = தமிழ்நாடு
| நாடு = இந்தியா  
| மூலவர் =ஸ்ரீதேவி பூதேவி சமேத வரதராஜ பெருமாள்
| உற்சவர் =
| தாயார் =
| உற்சவர்_தாயார் =
| விருட்சம் =
| தீர்த்தம் =
| ஆகமம் =
| திருவிழாக்கள் =
| பிரத்யட்சம் =  
| பாடல்_வகை =
| பாடியவர்கள் =  
| கட்டடக்கலை =
| விமானம் =
| கோயில்கள் =
| மலைகள் =
| நினைவுச்சின்னங்கள் =
| கல்வெட்டுகள் =  
| தொன்மை =700 ஆண்டுகள்
| நிறுவிய_நாள் =
| கட்டப்பட்ட_நாள் =
| அமைத்தவர் =
| கலைஞர் =
| அறக்கட்டளை =
| வலைதளம் =
| தொலைபேசி =9976947941, 9486150134, 9976992044  
2003-ஆம் ஆண்டிலிருந்து புனர்நிர்மாணப்பணிகள் நடைபெற்று வருகின்றது.
# சேரந்தீவின் மூன்று இளவரசர்கள்

***சேரந்தீவத்தின் மூன்று இளவரசர்கள்*** என்று தமிழில் அறியப்படும் *The Three Princes of Serendip* என்ற கதை, 1557ல் மிசெல் திரமெஃசினோ இத்தாலிய மொழியில் *Peregrinaggio di tre giovani figliuoli del re di Serendippo* என்ற பெயரில் வெனிசு மாநகரில் வெளியிட்ட கதையின் ஆங்கில மொழிபெயர்ப்பாகும். திரமெஃசினோ இந்தக் கதையை கிறிசுதொபெரொ அரெமீனோ என்பவரிடமிருந்து கேட்டதாகச் சொன்னார். அமீர் குசுரௌ 1302ல் எழுதிய *அசுத்து பிகித்து* (Hasht-Bihisht) என்ற பாரசீக மொழி விந்தைக்கதையின் முதல் தொகுப்பிலிருந்து இத்தாலிய மொழிக்குப் பெயர்த்து எழுதியவர் அரெமீனோ. பிரான்சிய மொழி வழியாக ஆங்கிலத்துக்கு வந்த இந்தக் கதையின் ஆங்கில மொழிபெயர்ப்பு தற்போது அச்சில் இல்லை.
இலங்கைத் தீவுக்குப் பாரசீகத்திலும் உருதுவிலும் உள்ள *சேரந்தீவம்* என்ற பெயர் சமஸ்கிருதத்தில் தங்கத்தீவு என்று பொருள்படும் *ஸ்வர்ணத்வீபா* என்ற சொல்லிலிருந்தோ அல்லது முதன்முதல் "சேரன் தீவு" என்ற தமிழ்ச் சொல்லிலிருந்தோ வந்திருக்கலாம். இதற்கு மாறாக சிலர் இந்தச் சொல் "சிங்கள இனம் வாழுமிடம்" என்று பொருள்தரும் *ஸிம்ஹலத்வீபா* என்ற சொல்லிலிருந்து வந்தது என்று கருதுகிறார்கள்.
# விக்கிப்பீடியா:முதற்பக்கக் கட்டுரைகள்/செப்டம்பர் 14, 2014

**கல்சியம் குளோரைட்டு** என்பது கல்சியம் மற்றும் குளோரின் அடங்கிய உப்பு ஆகும். அறைவெப்ப நிலையில் திண்மமாக காணப்படுவதுடன் வழமையான அயனி ஐலைடாகவும் நடந்துகொள்ளும். தாவரங்களின் தட்பவெப்ப நிலைகளை பேணுவதற்கும், பாதையில் பனி மற்றும் தூசினை கட்டுப்படுத்தவும், இது பயன்படுத்தப்படுகிறது. இதன் நீர் உறிஞ்சும் திறனினால், நீரற்ற கல்சியம் குளோரைட்டு, காற்று புகாத கொள்கலனில் அடைத்து பாதுகாக்கப்படுகிறது. கல்சியம் குளோரைட்டு தண்ணீரில் கரைதிறனைக் கொண்டிருப்பதால், கல்சியம் அயனி, கரைசலை உருவாக்கிட மூலப்பொருள் ஆகப் பயன்படுத்தப்படும். இவ் பண்பினால் கரைசல்களில் இருந்து அயனிகளை பிரித்தெடுக்க இது பயன்படுத்தப்படுகிறது. கல்சியம் குளோரைட்டு, கரைசலில் உயர்வான வெப்ப அடக்க மாற்றத்தினைக் கொண்டுள்ளது. தண்ணீரில் கரைசலை உண்டாக்கும் போது கணிசமான வெப்ப உயர்வு ஏற்படும். **மேலும்...**
---  
**கல்பனா சாவ்லா** (1961-2003) இந்தியாவின் பஞ்சாபில் பிறந்த அமெரிக்கர். விண்வெளியில் பயணம் செய்த முதல் இந்தியப்பெண் என்ற பெருமையும் இவருக்கு உண்டு. கல்பனா 1995 இல், நாசா விண்வெளி வீரர் பயிற்சிக் குழுவில் சேர்ந்தார். 1996 இல் அவரது முதல் பயணத்திற்கு தெரிவு செய்யப்பட்டார். கொலம்பிய விண்வெளி ஊர்தியான எஸ்டிஎஸ்-87 இல் பயணித்த ஆறு வீரர்களில் ஒருவரான கல்பனாவின் இந்த முதல் பயணத்திற்கு அவர் 1997 நவம்பர் 19 முதல் ஆயத்தமானார். கல்பனாவின் முதல் பயணத்திலேயே அவர் 360 மணி நேரம் விண்வெளியில் இருந்து, 10.67 மில்லியன் கிலோமீட்டர்கள் பயணித்து பூமியைச் சுற்றி 252 முறைகள் வலம் வந்துள்ளார். 2003 பெப்ரவரி 1 இல் ஏழு வீரர்களுடன் எஸ்டிஎஸ்-107 என்ற கொலம்பியா விண்ணோடத்தில் விண்வெளியில் இருந்து பூமிக்கு திரும்பி கொண்டிருந்த பொழுது விண்கலம் வெடித்து உயிரிழந்தார். **மேலும்...**
# வல்லம் (செங்கல்பட்டு)

**வல்லம்** (ஆங்கிலம்:Vallam), இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் உள்ள செங்கல்பட்டு நகரத்திற்கு அருகில் அமைந்துள்ள ஒரு சிற்றூர் ஆகும்.  
இங்கமைந்துள்ள மூன்று பல்லவர் காலக் குடைவரைக் கோயில்கள் மற்றும் கல்வெட்டுகள் காரணம் சிறப்பு கொண்டவை.
# வல்லம் (செங்கல்பட்டு)

## மேலும் பார்க்க

- செங்கை வல்லம் குடைவரைக் கோயில்கள்
# செங்கை வல்லம் குடைவரைக் கோயில்கள்

**செங்கை வல்லம் குடைவரைக் கோயில்கள்** செங்கல்பட்டு அருகே அமைந்துள்ள வல்லம் எனும் சிற்றூரில் அமைந்த மூன்று குடைவரைக்கோயில்களைக் குறிக்கும். இவற்றில் ஒன்று பெருமாளுக்கானது.  
முதல் குடவரை வேதாந்தீசுவரர் எனும் சிவபெருமானுக்கு அமைந்தது. முதல் குடவரைக்கு அடுத்து அமைந்துள்ள இடைப்பட்ட குடைவரை சிவலிங்கத்திருமேனி சில நூற்றாண்டுகளுக்கு முன்னர் பின்னப்பட்டுவிட்டதால் வழிபாடு நிறுத்தப்பட்டது. சரிசெய்யும் முயற்சிகள் நடைபெற்று வருகின்றன. இவற்றிற்கு அடுத்து வடக்கில் தாழ்வான பாறைச்சரிவில் அமைந்துள்ளது கரிவரதராஜப் பெருமாளுக்கான திருக்கோயில்.  
இக்குடைவரைகள் அமைவதற்கு கொம்பை எனும் பல்லவ ராஜகுமாரியும் சாதாரண குடிமகளும் காரணமாக அமைந்துள்ளனர்.  
**வல்லம் வேதாந்தீசுவரர் திருக்கோயில்** பல்லவர் காலத்தில் அமைந்த குடைவரைக்கோயில். வல்லம், குன்றின் மேலிருக்கும் குடைவரையில் அமைந்துள்ளது.  
**ஸ்ரீ கரிவரதராஜப் பெருமாள் திருக்கோயில்** பல்லவர் காலத்தில் அமைக்கப்பட்ட குடைவரைக்கோயில். செங்கற்பட்டு மாவட்டம் , வல்லம் ஊரில் அமைந்துள்ள முதலிரு குடைவரைகளுக்கு அடுத்து தாழ்வான பாறைச்சரிவில் அமைக்கப்பட்ட மூன்றாவது குடைவரைக் கோயிலாக அமைந்துள்ளது. பெருமாள் திருக்கோயிலில் விஷ்ணுதுர்க்கை அமைந்துள்ள அரிய அமைப்பு கொண்டது.
# செங்கை வல்லம் குடைவரைக் கோயில்கள்

## மேலும் பார்க்க

- குடைவரைக் கோயில்
# புது தில்லி தொடருந்து நிலையம்

**புது தில்லி தொடர்வண்டி நிலையம்** தில்லியில் உள்ளது. இது அஜ்மீரி கேட், பகார்கஞ்சு பகுதிகளுக்கு இடையில் அமைந்துள்ளது. இங்கு முந்நூறு தொடர்வண்டிகள் வந்து செல்கின்றன. பதினாறு நடைமேடைகளைக் கொண்டது. நாளொன்றுக்கு 500,000 பயணிகள் வருகின்றனர்.
# புது தில்லி தொடருந்து நிலையம்

## மேலும் பார்க்க

- தில்லி சந்திப்பு தொடருந்து நிலையம்
- ஹசரத் நிசாமுதீன் தொடருந்து நிலையம்
- தில்லி சராய் ரோகில்லா தொடருந்து நிலையம்
- தில்லி சப்தர்ஜங் தொடருந்து நிலையம்
- ஆனந்து விகார் முனையத் தொடருந்து நிலையம்
- தில்லி மெட்ரோ
# தில்லி சந்திப்பு தொடருந்து நிலையம்

**டெல்லி சந்திப்பு** தில்லியில் உள்ள தொடர்வண்டி நிலையம் ஆகும். இதை **பழைய டெல்லி தொடர்வண்டி நிலையம்** என்றும் அழைப்பர். பின்னர் கட்டப்பட்டதை புது தில்லி தொடருந்து நிலையம் என்று அழைக்கின்றனர்.
# தில்லி சந்திப்பு தொடருந்து நிலையம்

## மேலும் பார்க்க

- புது தில்லி தொடருந்து நிலையம்
- ஹசரத் நிசாமுதீன் தொடருந்து நிலையம்
- தில்லி சராய் ரோகில்லா தொடருந்து நிலையம்
- தில்லி சப்தர்ஜங் தொடருந்து நிலையம்
- ஆனந்து விகார் முனையத் தொடருந்து நிலையம்
- தில்லி மெட்ரோ
# இசுடீவன் இலோவென்

**இக்யெல் இசுடீபன் இலோவென்** (*Kjell Stefan Löfven*, பிறப்பு: 21 சூலை 1957) சுவீடிய அரசியல்வாதியும் தற்போது சுவீடனின் பிரதமராகப் பொறுப்பேற்க உள்ளவரும் ஆவார். 2012 முதல் சுவீடன் சமூக ஜனநாயகக் கட்சியின் தலைவராகவும் சுவீடிய எதிர்கட்சித் தலைவராகவும் இருந்து வந்துள்ளார். தமது வாழ்க்கையை ஓர் பற்ற வைப்போராகத் துவங்கிய இலோவென் தொழிற்சங்க நடவடிக்கைகளில் பங்கேற்று விரைவிலேயே சுவீடனின் தொழிற்சங்க அமைப்பான *ஐஎஃப் மெட்டலுக்குத்* தலைவரானார்; 2006 முதல் 2012 வரை இப்பொறுப்பில் இருந்தார்.  
2014ஆம் ஆண்டு பொதுத்தேர்தலில் தாம் முன்னின்று வழிநடத்திய சுவீடன் சமூக ஜனநாயகக் கட்சிக்கு 31.3% வாக்குகள் கிடைத்த நிலையில் அடுத்த பிரதமராகப் பொறுப்பேற்கும் வாய்ப்பு பெற்றுள்ளார். சுவீடனின் பசுமைக் கட்சியினருடனும் மற்றபிற "இனவாத-எதிர்ப்பு" கட்சிகளுடனும், கூட்டணி அமைத்து அரசு அமைக்கவிருப்பதாக அறிவித்துள்ளார்.
# வீரவநல்லூர் சுந்தரராஜப்பெருமாள் கோயில்

**வீரவநல்லூர் சுந்தரராஜ பெருமாள் திருக்கோயில்** என்பது திருநெல்வேலி மாவட்டத்தில் வீரவநல்லூர் எனும் ஊரில் அமைந்துள்ள ஒரு தொன்மையான வைணவத் திருக்கோயிலாகும். காசிப முனிவர் தவமிருந்து பெருமாளைத் தரிசித்து தங்கச்செய்த திருத்தலம்.
# வீரவநல்லூர் சுந்தரராஜப்பெருமாள் கோயில்

## கும்பாபிஷேகம்

இந்து சமய அறநிலையத் துறையின் நிர்வாகத்தில் உள்ள இத்திருக்கோயிலை அறநிலையத்துறை சீரமைக்காததால், பக்தர்களாலும் அர்ச்சகர்களாலும் என்.வெங்கடாச்சாரி எனும் பக்தர் தலைமையில் குழு அமைக்கப்பட்டு, பக்தர்கள் மூலம் சுமார் 49 லட்சம் ரூபாயில் திருப்பணிகள் செய்யப்பட்டு 15.03.2013 அன்று குடமுழுக்கு நடைபெற்றது.
# வீரவநல்லூர் சுந்தரராஜப்பெருமாள் கோயில்

## அமைவிடம்

திருநெல்வேலியில் இருந்து 40 கி.மீ தொலைவில் சேரன்மாதேவிக்கும் அம்பாசமுத்திரத்திற்கும் நடுவில் அமைந்துள்ளது வீரவநல்லூர்.
# தொன் மார்ட்டினோ த சில்வா விக்கிரமசிங்க

**தொன் மார்ட்டினோ த சில்வா விக்கிரமசிங்க** (*Don Martino de Zilva Wickremasinghe*, 1865-1937) இலங்கையை சேர்ந்த கல்வெட்டியல், மற்றும் தொல்லியல் அறிஞர் ஆவார்.
# தொன் மார்ட்டினோ த சில்வா விக்கிரமசிங்க

## பணி

இவர் இலங்கை அரசில் எச். சி. பெல் என்பவரின் கீழ் கல்வெட்டியலாளராகப் பணியாற்றினார். பின்னர் இவர் தொல்பொருள் திணைக்களத்தின் ஆணையாளராக நியமிக்கப்பட்டார். இலங்கையின் ஆரம்ப வரலாற்றைப் பற்றிக் கூறும் "எபிகிராஃபியா சிலானிக்கா" (*Epigraphia Zeylanica*) என்ற நூலின் இரண்டு பாகங்களின் தொகுப்பாசிரியராக இருந்து பணியாற்றியமை இவரது முக்கியமான பங்களிப்பாகும். இந்நூலின் மூன்றாம் பாகத்தை வெளியிடும் பொறுப்பை அவர் செனரத் பரணவிதானவிடம் ஒப்படைத்தார்.  
1909 ம் ஆண்டு விக்கிரமசிங்க தமிழ் மொழிக்கும் தெலுங்கு மொழிக்குமாக முதலில் விரிவுரையாளராகவும் பின்னர் வாசிப்பாளராகவும் ஆக்ஸ்போர்டு, இயேசு கல்லூரியில் நியமிக்கப்பட்டார். ஏனைய பிரித்தானியப் பல்கலைக்கழகங்களில் சிங்களம், பாளி மற்றும் சமக்கிருத மொழிகளின் தேர்விற்கு ஒரு புற பரிசோதகராக இருந்துள்ளார் இலண்டனில் இருந்த போது இவர் பிரித்தானிய அருங்காட்சியகத்தில் வைக்கப்பட்டிருந்த சிங்கள மொழி நூல்களின் பட்டியல் ஒன்றைத் தயாரித்து வெளியிட்டார்.
# தொன் மார்ட்டினோ த சில்வா விக்கிரமசிங்க

## முக்கிய கட்டுரைகள்

- Wickremasinghe, M. d. Z. (1901). "Art. XIII.—The Semitic Origin of the Indian Alphabet." *Journal of the Royal Asiatic Society* (New Series) 33(2): 301-305.
- Wickremasinghe, M. d. Z. (1931). "On the Etymology and Interpretation of Certain Words and Phrases in the Aśoka Edicts." BSOAS 6(2): 545-548.
# தொன் மார்ட்டினோ த சில்வா விக்கிரமசிங்க

## சில நூல்கள்

- Tamil Grammar Self-Taught and Tamil Self-Taught (1906)
- Malayalam Self-Taught (1916)
# கருங்குழி, கடலூர் மாவட்டம்

### கருங்குழி கிராமம்

கருங்குழி (ஆங்கிலத்தில்:Karunguzhi) இந்தியாவில் தமிழ்நாடு மாநிலத்தில் கடலூர் மாவட்டத்தில் அமைந்துள்ள ஒரு கிராமம் ஆகும்.
# கருங்குழி, கடலூர் மாவட்டம்

### கருங்குழி கிராமம்

#### மக்கள் வகைப்பாடு

இந்திய மக்கள் தொகை கணக்கெடுப்பு, 2011 ன் படி 5449 பேர் இங்கு வசிக்கின்றனர். இவர்களில் 51% ஆண்கள் 49% பெண்கள் ஆவர். கருங்குழி மக்களின் கல்வியறிவு பெற்றவர்கள் 62%. அதில் ஆண்கள் 36%, பெண்கள் 26%. இது இந்திய தேசிய சராசரி கல்வி அறிவான 59.5% விட கூடுதலாகும். கருங்குழி மக்கள் தொகையில் 10% பேர் 6 வயத்திற்குட்பட்டவர் ஆவர்.
# கருங்குழி, கடலூர் மாவட்டம்

### கருங்குழி கிராமம்

#### கருங்குழி ஊராட்சி

கருங்குழி ஊராட்சியின்கீழ் கருங்குழி மற்றும் மேட்டுக்குப்பம் ஆகிய இரு பகுதிகள் வருகின்றன. கருங்குழி, குறிஞ்சிப்பாடி ஊராட்சி ஒன்றியத்தில் வருகின்றது.
# கருங்குழி, கடலூர் மாவட்டம்

### கருங்குழி கிராமம்

#### கல்வி நிறுவனங்கள்

1.அரசு தொடக்கப்பள்ளி, கருங்குழி  
2.அரசு தொடக்கப்பள்ளி, மேட்டுக்குப்பம்,  
3.அரசு மேல்நிலை பள்ளி, கருங்குழி.  
4.எரிஸ் பாலிடெக்னிக் கல்லூரி, கருங்குழி  
5.எரிஸ் மகளிர் கலை அறிவியல் கல்லூரி, கருங்குழி